stanford-oval/wikipedia huggingface dataset:
ดอนัลด์ จั๊ง
บทบาททางการเมือง > รัฐบาลสมัยที่สอง (2550-2555)

ในการเลือกตั้งเมื่อปี 2550 โดนัลด์ จางยังคงได้รับความไว้วางใจจากคณะกรรมการการเลือกตั้งให้ดำรงตำแหน่งผู้บริหารฮ่องกงต่อไป ซึ่งในสมัยที่สองนี้จางประกาศเริ่มต้นแผนห้าปี ด้วยความตระหนักถึงความสำคัญของ  "การพัฒนาที่ก้าวหน้า" โดยเน้นไปที่การพัฒนาโครงสร้างพื้นฐานเพื่อความสะดวกสบายของสังคมเมือง และทำให้คุณภาพชีวิตและการเดินทางของคนเมืองเป็นไปด้วยความราบรื่นมากยิ่งขึ้น เมกะโปรเจกต์ขนาดใหญ่ที่มีการอนุมัติไปประกอบด้วย ระบบรถไฟชานเมือง (MTR) สาย Southern District Extension ระบบรถไฟชานเมือง (MTR) ส่วนต่อขยาย Sha Tin ถึง Central Link โครงการสร้างถนนเลี่ยงเมือง Tuen Mun ตะวันตก โครงการสร้างทางรถไฟฮ่องกง-เซินเจิ้น-กวางตุ้ง โครงการสร้างสะพานเชื่อมฮ่องกง-ซูไฮ่-มาเก๊า โครงการสร้างท่าอากาศยานร่วมฮ่องกง-เซินเจิ้น (Hong Kong-Shenzhen Airport Co-operation) โครงการปรับปรุงคุณภาพชีวิตในนิวเทร์ริทอรีส์ ทั้งนี้แผนนี้ได้มีการยายโครงการมากขึ้นหลังจากเกิดวิกฤติแฮมเบอร์เกอร์ เพราะเมกะโปรเจกต์ที่ถูกสร้างขึ้นต้องการแรงงานที่มากขึ้น ซึ่งสามารถจ้างคนมาเป็นแรงงานได้มากขึ้นในช่วงเศรษฐกิจตกต่ำ ซึ่งส่งผลดีต่อสภาพเศรษฐกิจในตอนนั้น
อย่างไรก็ตามปัญหาทางการเมืองก็ยังเป็นปัญหาที่ลากยาวตลอดสมัยที่สองของเขา โดยเฉพาะอย่างยิ่งความต้องการปฏิรูประบบเลือกตั้งใหม่ ด้วยการเพิ่มคณะกรรมการการเลือกตั้งและสมาชิกสภานิติบัญญัติที่ไม่ได้ผ่านการเลือกตั้งโดยตรง ซึ่งประเด็นเรื่องนี้เป็นที่ถกเถียงมาตั้งแต่สมัยแรกแล้ว และในสมัยที่สองนี้โดนัลด์ จางก็พยายามที่จะผลักดันประเด็นเรื่องนี้ให้ผ่านสภาไปได้ ทั้งการประชาสัมพันธ์ให้กับมวลชนและการเดินสายพูดคุยตามที่ต่างๆ ถึงกระนั้นแบบสำรวจที่ออกมาในตอนนั้นก็มองว่าประชาชนกว่าร้อยละ 45 ไม่เห็นด้วยในการเปลี่ยนแปลงกฎการเลือกตั้งนี้
ถึงกระนั้นด้วยแรงกดดันจากทางรัฐบาลจีนแผ่นดินใหญ่และการเดินหน้าพูดคุยนอกรอบก็ทำให้การปฏิรูปครั้งนี้เกิดขึ้นได้สำเร็จ โดยเพิ่มสมาชิกคณะกรรมการการเลือกตั้งจาก 800 เป็น 1200 คน และเพิ่มสมาชิกสภานิติบัญญัติ 10 คน
บทบาททางการเมือง > รัฐบาลสมัยที่สอง (2550-2555) > ปัญหาการทุจริต

ในช่วงปลายสมัยของจาง เขานั้นเผชิญกับข้อกล่าวหาเรื่องการทุจริตและการเอื้อผลประโยชน์ โดยมาจากการตั้งข้อสังเกตเรื่อง การที่จางเสนอในที่ประชุมทำเนียบเขตปกครองพิเศษให้พิจารณาอนุมัติออกใบอนุญาต ให้คหบดีชื่อ “หว่อง ฉอปิว” เปิดสถานีวิทยุกระจายเสียงออกอากาศระบบดิจิทัลที่ปิดตัวไปแล้ว และไม่นานต่อจากนั้นจางก็ได้ซื้อบ้านหรูของหว่อง ฉอปิวที่เซินเจิ้น ปัญหาการทุจริตและการประพฤติมิชอบนี้เป็นที่โจมตีของคนในสภาและศัตรูทางการเมืองของจางอย่างมาก จนในที่สุดโดนัลด์ จางก็ต้องลาออกจากตำแหน่งผู้บริหารฮ่องกงในวันที่ 30 มิถุนายน 2555
หลังจากลงจากอำนาจ ในปี 2558 ICAC อันเป็นองค์กรตรวจสอบการทุจริตในฮ่องกงชี้มูลความผิด และส่งเรื่องนี้ต่อศาล “ความผิดฐานปฏิบัติหน้าที่มิชอบ” โดยให้จำคุก 20 เดือน ทำให้เขาเป็นผู้บริหารเกาะฮ่องกงคนแรกที่ได้รับคำพิพากษาคดีอาญาจากการบริหารฮ่องกง
แต่ภายหลังศาลสูงสุดของฮ่องกง ได้กลับคำพิพากษาและปล่อยตัวเขาเป็นอิสระ ในปี 2562
ดัชนีเอสแอนด์พี 500

| --- | --- |
S&P 500 Index from 1950 to 2016
Foundation: 4 มีนาคม 1957; 67 ปีก่อน (1957-03-04)
Operator: S&P Dow Jones Indices
Exchanges: NYSE, NASDAQ, Cboe BZX Exchange
Constituents: 505
Type: Large-cap
Market cap: US$30.5 trillion (as of August 31, 2020)
Weighting method: Free-float capitalization-weighted
Related indices: S&P 1500 S&P Global 1200 S&P 100
Website: www.spglobal.com/spdji/en/indices/equity/sp-500/
ดัชนีเอสแอนด์พี 500 (อังกฤษ: S&P 500 Index), S&P 500  หรือ S&P,  คือดัชนีตลาดหุ้นที่ใช้วัดประสิทธิภาพของหุ้นของ บริษัทขนาดใหญ่ 500 แห่งที่จดทะเบียนในตลาดหลักทรัพย์ในสหรัฐ เป็นหนึ่งในดัชนีตราสารทุนที่ติดตามกันมากที่สุด
ดัชนี S&P 500 เป็นดัชนีแบบถ่วงน้ำหนักกลางและ 10 บริษัทที่ใหญ่ที่สุดในดัชนีคิดเป็น 26% ของมูลค่าหลักทรัพย์ตามราคาตลาดของดัชนี บริษัทที่ใหญ่ที่สุด 10 แห่งในดัชนีเรียงตามลำดับมูลค่า ได้แก่ Apple Inc. , Microsoft, Amazon.com, Facebook, Alphabet Inc. (class A & C), Berkshire Hathaway, Johnson & Johnson, Procter & Gamble และ Nvidia ตามลำดับ [2] สำหรับรายการส่วนประกอบของดัชนีโปรดดูรายชื่อ S&P 500 บริษัท องค์ประกอบที่เพิ่มเงินปันผลใน 25 ปีติดต่อกันเรียกว่า S&P 500 Dividend Aristocrats
กองทุนดัชนีที่ติดตาม S&P 500 ได้รับการแนะนำให้ลงทุนโดย Warren Buffett, Burton Malkiel และ John C. Bogle สำหรับนักลงทุนที่มีประสบการณ์อันยาวนาน
แม้ว่าดัชนีจะรวมเฉพาะบริษัทที่จดทะเบียนในสหรัฐ แต่บริษัทในดัชนีได้รับโดยเฉลี่ยเพียง 71% ของรายได้ในสหรัฐ
ดัชนีเป็นปัจจัยหนึ่งในการคำนวณดัชนีเศรษฐกิจชั้นนำของคณะกรรมการการประชุมซึ่งใช้ในการคาดการณ์ทิศทางของเศรษฐกิจ
ดัชนีนี้เชื่อมโยงกับสัญลักษณ์หลายตัว ได้แก่ : ^GSPC,  INX,  และ $SPX ขึ้นอยู่กับตลาดหรือเว็บไซต์  ค่าดัชนีจะปรับทุก ๆ 15 วินาทีหรือ 1,559 ครั้งต่อวันซื้อขายพร้อมการอัปเดตราคาโดย Reuters
S&P 500 ได้รับการดูแลโดย S&P Dow Jones Indices ซึ่งเป็นกิจการร่วมค้าส่วนใหญ่ที่ S&P Global เป็นเจ้าของและส่วนประกอบต่างๆได้รับการคัดเลือกโดยคณะกรรมการ
ดอเรีย แร็กแลนด์

| ดอเรีย แร็กแลนด์ |
| --- | --- |
แร็กแลนด์เมื่อในเดือนพฤษภาคม พ.ศ. 2561
เกิด: ดอเรีย ลอยซ์ แร็กแลนด์ 2 กันยายน พ.ศ. 2499 (68 ปี) คลีฟแลนด์ รัฐโอไฮโอ สหรัฐ
สัญชาติ: อเมริกัน
การศึกษา: มหาวิทยาลัยเซาเทิร์นแคลิฟอร์เนีย (สส.ม.)
อาชีพ: ช่างแต่งหน้า · เจ้าของธุรกิจ · ครูสอนโยคะ · นักสงคมสงเคราะห์
คู่สมรส: ทอมัส มาร์เกิล (2522–2530)
บุตร: เมแกน ดัชเชสแห่งซัสเซกซ์
ญาติ: อาร์ชี เมานต์แบ็ตเทน-วินด์เซอร์ (หลานชาย)   ลิลีเบ็ต เมานต์แบ็ตเทน-วินด์เซอร์ (หลานสาว)
ดอเรีย ลอยซ์ แร็กแลนด์ (อังกฤษ: Doria Loyce Ragland; เกิด 2 กันยายน พ.ศ. 2499) เป็นพระชนนีของเมแกน ดัชเชสแห่งซัสเซกซ์ เป็นพระสัสสุของเจ้าชายเฮนรี ดยุกแห่งซัสเซกซ์ และเป็นยายของอาร์ชี เมานต์แบ็ตเทน-วินด์เซอร์ ผู้สืบสันตติวงศ์สหราชอาณาจักรลำดับที่ 7 เธอเคยทำงานเป็นช่างแต่งหน้า เจ้าของธุรกิจ ครูสอนโยคะ และนักสังคมสงเคราะห์ที่ทำงานในฝ่ายงานด้านสุขภาพจิตช่วง พ.ศ. 2558 ถึง 2561
ชีวิตช่วงต้น

ดอเรียเกิดเมื่อวันที่ 2 กันยายน พ.ศ. 2499 ในครอบครัวแอฟริกันอเมริกันในคลีฟแลนด์ รัฐโอไฮโอ เป็นบุตรสาวของจีเนตต์ อาร์โนลด์ (Jeanette Arnold; พ.ศ. 2472–2543) กับอัลวิน แร็กแลนด์ (Alvin Azell Ragland; พ.ศ. 2472–2554) สามีคนที่สอง มารดาเป็นพยาบาล ส่วนบิดาเป็นพ่อค้าของโบราณตามตลาดนัด ส่วนเจมส์และเน็ตตี อาร์โนลด์ ตาและยายของเธอประกอบกิจเป็นคนยกกระเป๋าและพนักงานคุมลิฟต์ในโรงแรมเซนต์รีจิส ถนนยูคลิดในคลีฟแลนด์ซึ่งเป็นโรงแรมเฉพาะคนผิวขาวเท่านั้น เธอย้ายตามบิดาและมารดาไปลอสแอนเจลิสตั้งแต่ยังเด็ก
เธอเข้าเรียนโรงเรียนมัธยมศึกษาแฟร์แฟกซ์ในลอสแอนเจลิส ต่อมาบิดามารดาหย่าร้างกัน ครั้น พ.ศ. 2526 บิดาสมรสใหม่กับเอวา เบอร์โรว์ (Ava Burrow) ครูปฐมวัย ซึ่งภรรยาใหม่ของพ่อคนนี้มีอายุไล่เลี่ยกับเธอ และเธอยังคงสนิทสนมกันแม้จะหย่าร้างกับบิดาไปแล้วก็ตาม แร็กแลนด์มีพี่ต่างพ่อสองคนคือโจเซฟ จูเนียร์ (Joseph Jr.) และเซาน์ดรา จอห์นสัน (Saundra Johnson) และมีน้องชายต่างแม่อีกคนหนึ่งชื่อจอฟฟรีย์ แร็กแลนด์ (Joffrey Ragland)
การทำงานและการศึกษา

หลังจบการศึกษาระดับมัธยมศึกษา เธอเข้าทำงานเป็นช่างแต่งหน้า ที่นั่นเธอได้พบกับทอมัส มาร์เกิล อดีตสามี ซึ่งขณะนั้นเขาเป็นลูกจ้างของสตูดิโอละครโทรทัศน์เรื่อง เจเนอรัลฮอสพิทัล (General Hospital) ต่อมาเธอประกอบกิจเป็นตัวแทนท่องเที่ยวและเปิดธุรกิจส่วนตัวขนาดย่อม แต่ถูกฟ้องล้มละลายช่วงกลางปี 2000 เธอสำเร็จการศึกษาศิลปศาสตรบัณฑิต สาขาจิตวิทยาจากมหาวิทยาลัยแห่งหนึ่ง พ.ศ. 2558 เธอสอบผ่านเพื่อรับใบอนุญาตด้านสังคมสงเคราะห์ในแคลิฟอร์เนีย หลังสำเร็จการศึกษาสังคมสงเคราะห์ศาสตรมหาบัณฑิต มหาวิทยาลัยเซาเทิร์นแคลิฟอร์เนียตั้งแต่ พ.ศ. 2554 แร็กแลนด์ทำงานด้านสังคมสงเคราะห์ ณ ศูนย์สุขภาพจิตดีดี เฮิตช์ (Didi Hirsch Mental Health Service) เมืองคูลเวอร์ รัฐแคลิฟอร์เนียสามปี เธอลาออกจากคลินิกเมื่อเดือนพฤษภาคม พ.ศ. 2561 ปัจจุบันเธอยังทำงานป็นครูสอนโยคะ
แหล่งข้อมูลอื่น

ดอเรีย แร็กแลนด์ ที่อินเทอร์เน็ตมูวีเดตาเบส
วิกิมีเดียคอมมอนส์มีสื่อเกี่ยวกับ ดอเรีย แร็กแลนด์
ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933)

ดัชเชสเอลิซาเบธแห่งเวือร์ทเทิมแบร์ค (อังกฤษ: Her Royal Highness Duchess Elisabeth of Württemberg (1933-2022)) ประสูติเมื่อวันที่ 2 กุมภาพันธ์ ค.ศ. 1933 เป็นพระธิดาใน ฟิลิปป์ อัลเบรชท์ ดยุกแห่งเวือร์ทเทิมแบร์ค และ อาร์ชดัชเชสโรซาแห่งออสเตรีย เป็นพระเชษฐภคินีใน คาร์ล ดยุกแห่งเวือร์ทเทิมแบร์ค พระองค์ปัจจุบัน
พระองค์ทรงเสกสมรสกับ เจ้าชายอ็องตวนแห่งบูร์บง-ซิซิลีทั้งสอง เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ  เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
เจ้าชายฟร็องซัวส์
เจ้าหญิงมาเรีย กาลอรีน
เจ้าชายเจนเนอโร
เจ้าหญิงมาเรีย อนูซิกา
ดัตช์

ดัตช์ (อังกฤษ: Dutch) อาจหมายถึง
ประเทศเนเธอร์แลนด์ (ฮอลแลนด์, ฮอลันดา)
สาธารณรัฐดัตช์และรัฐทั้งเจ็ด
ภาษาดัตช์
ชาวดัตช์
ดันแคน แม็กคาร์โก

ดันแคน แม็กคาร์โก (อังกฤษ: Duncan McCargo) เป็นนักวิชาการชาวบริติช ผู้อำนวยการสถาบันเอเชียศึกษานอร์ดิก และศาสตราจารย์ประจำคณะรัฐศาสตร์ มหาวิทยาลัยโคเปนเฮเกน ปัจจุบันกำลังลาจากตำแหน่งศาสตราจารย์รัฐศาสตร์ ณ มหาวิทยาลัยลีดส์ และตั้งแต่ปี 2558 มีการแต่งตั้งร่วมที่มหาวิทยาลัยโคลัมเบีย ซึ่งเขาเป็นศาสตราจารย์รับเชิญคณะรัฐศาสตร์และสอนทุกภาคเรียนฤดูใบไม้ร่วงจนถึงปี 2562 แม็กคาร์โกยังเป็นนักวิชาการรับเชิญที่สถาบันเอเชียตะวันออกเวเทอร์เฮด มหาวิทยาลัยโคลัมเบีย และเป็นวุฒิบัณฑิตรับเชิญของสมาคมเอเชียในรัฐนิวยอร์ก
เขาสำเร็จสามปริญญาจากมหาวิทยาลัยลอนดอน ปริญญาแรกในวิชาภาษาอังกฤษ (Royal Holloway 2529) ศ.ม. ในพื้นที่ศึกษา (เอเชียตะวันออกเฉียงใต้) (2533) และ ปร.ด. ในวิชาการเมือง (2536) โดยทั้งสองปริญญาหลังจากสำนักตะวันออกศึกษาและแอฟริกาศึกษา) เขายังสอนที่มหาวิทยาลัยควีนส์ เบลฟาสต์ และที่มหาวิทยาลัยโกโบกาคุอิน ประเทศญี่ปุ่น ในปี 2549–50 เขาเป็นวุฒิบัณฑิตวิจัยอาวุโสรับเชิญที่สถาบันวิจัยเอเชีย มหาวิทยาลัยแห่งชาติสิงคโปร์ เขาเป็นศาสตราจารย์รับเชิญพิศิษฐ์ที่มหาวิทยาลัยอุตระมาเลเซียในเดือนกันยายน 2554 ระหว่างปีวิชาการ 2558–59 เขาเป็นนักวิชาการรับเชิญที่สำนักสังคมศาสตร์ สถาบันการศึกาษาขั้นสูง พรินซ์ตัน
แม็กคาร์โกขึ้นชื่อเรื่องหัวข้อเกี่ยวข้องกับประเทศไทยและเอเชียร่วมสมัย ผลงานของเขาว่าด้วยสภาพแห่งอำนาจเป็นหลัก วิธีที่อภิชนมุ่งรักษาอำนาจ และวิธีที่ผู้คัดค้านมุ่งบั่นทอนความชอบธรรมของอภิชน
ดักลาส ทีบีดี ดิวาสเตเตอร์

| ทีบีดี ดิวาสเตเตอร์ |
| --- | --- |

หน้าที่: เครื่องบินทิ้งระเบิดตอร์ปิโด
ประเทศผู้ผลิต:  สหรัฐ
ผู้ผลิต: ดักลาสแอร์คราฟท์คอมปะนี
เที่ยวบินแรก: 15 เมษายน 1935
เริ่มใช้: 3 สิงหาคม 1937
ปลดระวาง: 1942 (from active service) 1944 (completely)
ผู้ใช้หลัก:  กองทัพเรือสหรัฐ
การผลิต: 1937-1939
จำนวนที่ถูกผลิต: 130
ดักลาส ทีบีดี ดิวาสเตเตอร์ (อังกฤษ: Douglas TBD Devastator) เป็นเครื่องบินทิ้งระเบิดตอร์ปิโดของสหรัฐ ใช้โดยกองทัพเรือสหรัฐในสงครามโลกครั้งที่สอง ถูกนำมาใช้ในยุทธนาวีที่มิดเวย์
ประจำการ

กองทัพเรือสหรัฐ
คุณลักษณะ (ทีบีดี-1)

ผู้สร้าง: ดักลาสแอร์คราฟท์คอมปะนี (สหรัฐ)
ประเภท: เครื่องบินทิ้งระเบิดตอร์ปิโด
เครื่องยนต์: 1 × Pratt & Whitney R-1830-64 Twin Wasp
กางปีก: 15.24 เมตร
ยาว: 10.67 เมตร
สูง: 4.60 เมตร
พื้นที่ปีก: 39.2 ตารางเมตร
น้ำหนักเปล่า: 2,540 กิโลกรัม
น้ำหนักวิ่งขึ้นสูงสุด: 4,624 กิโลกรัม
อัตราเร็วสูงสุด: 332 กิโลเมตร/ชั่วโมง ที่ระดับความสูง 2,400 เมตร
อัตราไต่: 3.7 เมตร/ วินาที
รัศมีทำการรบ: 700 กิโลเมตร
อาวุธ : ปืนกลหน้า Browning M2 ขนาด 12.7 มม. 1 กระบอก / ปืนกลหลัง ขนาด 7.62 มม. 1 กระบอก
ตอร์ปิโด Mark 13 ขนาด 907 กก. 1 ลูก
แหล่งข้อมูลอื่น

www.history.navy.mil
ทีบีดี ดิวาสเตเตอร์
ดิวาสเตเตอร์ บนเรือบรรทุกเครื่องบินเอนเทอร์ไพรซ์
ดราก้อนบอล Z: เดอะเลกาซีออฟโกคู

| ดราก้อนบอล Z: เดอะเลกาซีออฟโกคู |
| --- | --- |
ประเภท: แอ็กชันเล่นตามบทบาท
ผู้พัฒนา: เว็บฟุตเทคโนโลยีส์
ผู้จัดจำหน่าย: อินโฟเกรมส์(เลกาซีออฟโกคูและเลกาซีออฟโกคู II)   บริษัทอาตาริ (บูส์ฟิวรี)  บันเปรสโต (เดอะเลกาซีออฟโกคู II ฉบับนานาชาติ ญี่ปุ่น)
ผู้จัดสร้าง:   Dana Dominiak (เดอะเลกาซีออฟโกคู)  Murray Kraft (เดอะเลกาซีออฟโกคู II)  Debra Osborn (บูส์ฟิวรี) 
ศิลปิน: Mandi Paugh (ตัวละคร)
เนื้อเรื่อง:   Israel Smith (เดอะเลกาซีออฟโกคู)  Gerry Swanson (เดอะเลกาซีออฟโกคู II และบูส์ฟิวรี) 
แต่งเพลง: Ariel Gross (เดอะเลกาซีออฟโกคูเดอะเลกาซีออฟโกคู) Yannis Brown (เดอะเลกาซีออฟโกคู II และบูส์ฟิวรี)
ระบบปฏิบัติการ: เกมบอยอัดวานซ์
วางจำหน่ายครั้งแรก: ดราก้อนบอล Z: เดอะเลกาซีออฟโกคู 14 พฤษภาคม ค.ศ. 2002
จำหน่ายครั้งล่าสุด: ดราก้อนบอล Z: บูส์ฟิวรี 14 กันยายน ค.ศ. 2004
ภาคแยก: ดราก้อนบอล Z: ไทเก็ตสึ   ดราก้อนบอล GT: แทรนส์ฟอร์เมชัน
ดราก้อนบอล Z: เดอะเลกาซีออฟโกคู (อังกฤษ: Dragon Ball Z: The Legacy of Goku) เป็นซีรีส์วิดีโอเกมสำหรับเกมบอยอัดวานซ์ ซึ่งอิงจากซีรีส์อนิเมะ ดราก้อนบอล Z ทั้งสามเกเป็นเกมแอ็กชันเล่นตามบทบาท โดยเกม ดราก้อนบอล Z: เดอะเลกาซีออฟโกคู ถูกพัฒนาโดยเและเผยแพร่ใน ค.ศ. 2002 ต่อมาเกมนี้มีภาคต่อ 2 อัน คือ: ดราก้อนบอล Z: เดอะเลกาซีออฟโกคู II ที่เผยแพร่ใใน ค.ศ. 2003 และดราก้อนบอล Z: บูส์ฟิวรีที่เผยแพร่ใน ค.ศ. 2004 ใน ค.ศ. 2016 เว็บฟุตเทคโนโลยีส์อ้างว่าตนเริ่มพัฒนาภาคต่ออีกอันหนึ่งแล้ว
ตัวเกมทั้งสามภาค > เดอะเลกาซีออฟโกคู

เป็นเกมภาคแรกสุดของซีรีส์โดยมีเนื้อเรื่องตั้งแต่ช่วงชาวไซย่าจนจบที่ช่วงดาวนาเม็ค เป็นเกมที่มีบิตค่อนข้างน้อยทำให้มีข้อด้อยหลายประการถ้าเทียบกับภาคอื่นเช่น ตัวละครที่ควบคุมได้มีซุน โกคูเพียงตัวเดียวและอ่อนแอมาก เพียงถูกไดโนเสาร์ตัวใหญ่หรือบอสโจมตีเพียงทีเดียวก็ตาย
ตัวเกมทั้งสามภาค > เดอะเลกาซีออฟโกคู II

เป็นภาคที่สองของซีรีส์มีเนื้อหาในช่วงมนุษย์ดัดแปลง-เซล ในภาคนี้มีการพัฒนาจากภาคแรกอย่างมาก ทั้งภาพที่มีมิติมากขึ้น ตัวละครที่มีความอดทนสูงขึ้นและมีให้ใช้ถึง 6 ตัว การแสดงหลอดเลือดของบอส ระบบวิ่งและสเคาท์เตอร์ การแปลงเป็นซุปเปอร์ไซย่าจะฟื้นฟูพลังชีวิตได้ (แต่ทำให้ MP ของเราลดลงเรื่อย ๆ เมื่อหมดก็จะคืนร่างเดิม) และระบบท่าโจมตีพิเศษระยะประชิด ระบบแผนที่โลก และบอสลับ คูลเลอร์
ตัวเกมทั้งสามภาค > บูส์ฟิวรี

เป็นภาคสุดท้ายในซีรีส์ มีเนื่อหาอยู่ในช่วงจอมมารบูจนจบซีรีส์และเดอะมูวี่อีกสองภาคคือ ภาคของจาเน็มบ้าและภาคการกลับมาของโบรลี่
ในภาคนี้มีการพัฒนาระบบการเล่นมาจากภาคเดอะเลกาซีออฟโกคู II และคงระบบการเล่นส่วนใหญ่ไว้
ตัวละครที่ควบคุมได้

ซุน โกฮัง
พิคโกโร่
เบจิต้า
ทรังคซ์
ซุน โกคู
มิสเตอร์ซาตาน (ปลดล็อกได้เมื่อมีรูปปั้นทุกคนอยู่ในแคปซูลคอร์เปอเรชั่น เมื่อนำมิสเตอร์ซาตานเลเวล 50 ไปที่เมืองหลวงตะวันตกแล้วเข้าสถานีโทรทัศน์จะได้ฉากจบอีกแบบมา)
การตอบรับ > เดอะเลกาซีออฟโกคู

เมทาคริติกให้เสียงวิจารณ์เดอะเลกาซีออฟโกคูเป็น"ผสมกัน" ในประเทศสหรัฐ มีการขายตัวเกม 630,000 ฉบับและในเดือนสิงหาคม ค.ศ. 2006 เกมนี้ได้รายได้ไป 16 ล้านดอลลาร์สหรัฐ ในช่วงเดือนพฤษภาคม ค.ศ. 2002 ถึงสิงหาคม ค.ศ. 2006 เกมนี้เป็นเกมที่ขายได้สูงสุดตามเกมบอยอัดวานซ์เป็นอันดับ 42 ของประเทศ
การตอบรับ > เดอะเลกาซีออฟโกคู II

เมทาคริติกให้เสียงวิจารณ์เดอะเลกาซีออฟโกคู IIเป็น"เสียงตอบรับดีโดยทั่วไป"
การตอบรับ > บูส์ฟิวรี

เมทาคริติกให้เสียงวิจารณ์บูส์ฟิวรีเป็น"ผสมกัน"
แหล่งข้อมูลอื่น

ดราก้อนบอล Z: เดอะเลกาซีออฟโกคู ที่ MobyGames
ดราก้อนบอล Z: เดอะเลกาซีออฟโกคู II ที่ MobyGames
ดราก้อนบอล Z: บูส์ฟิวรี ที่ MobyGames
ดัชนีราคาผู้บริโภค

ดัชนีราคาผู้บริโภค (อังกฤษ: consumer price index : CPI) หมายถึง ตัวเลขทางสถิติที่ใช้วัดการเปลี่ยนแปลงของราคาสินค้าและบริการที่ครอบครัวหรือผู้บริโภคซื้อหามาบริโภคเป็นประจำ ในปัจจุบันเปรียบเทียบกับราคาในปีที่กำหนดไว้เป็นปีฐาน
ดัชนีราคาผู้บริโภค

ดัชนีราคาผู้บริโภค แสดงถึงการเปลี่ยนแปลงทางด้านราคาสินค้าและบริการมักถูกนำไปใช้ในการปรับปรุงค่าจ้างและเงินเดือนให้สอดคล้องกับราคาของที่เพิ่มขึ้น เพราะถ้าไม่มีการปรับค่าจ้างและเงินเดือนเพิ่มขึ้น จะทำให้เงินจำนวนเดิมซื้อของได้น้อยลง นอกจากการต่อรองอัตรา ค่าจ้างและเงินเดือนของสหภาพแรงงาน บริษัท ห้างร้านต่างๆ ก็ใช้ดัชนีราคาผู้บริโภคเป็นเกณฑ์ เช่นเดียวกัน เช่น บริษัทบางแห่งในสหรัฐอเมริกากำหนดว่าค่าจ้างจะต้องเพิ่มขึ้น 1 เซ็นต์ต่อชั่วโมงเมื่อดัชนีราคาผู้บริโภคเปลี่ยนไป 0.5 เป็นต้น
ดัชนีราคาผู้บริโภคยังถูกใช้ในการปรับปรุงค่าเช่า การปรับอัตราค่าธรรมเนียมใช้ทางด่วน เป็นต้น และหากจะมองถึงสภาพเศรษฐกิจโดยทั่วไปดัชนีราคาผู้บริโภคจะเป็นตัวที่ชี้ให้เห็นภาวะของเงินเฟ้อ และยังใช้เป็นเครื่องวัดอำนาจซื้อของผู้บริโภคอีกด้วย
ดัชนีราคาผู้บริโภคสร้างได้โดยวิธีใช้ค่าเฉลี่ยสัมพัทธ์ถ่วงน้ำหนัก โดยใช้ถ่วงน้ำหนักคงที่ ข้อมูลจะได้มาจากการเก็บสถิติราคาสินค้าและบริการเป็นรายเดือน หรือรายไตรมาส แล้วนำมาเปรียบเทียบกับปีฐาน ราคาที่กล่าวถึงนี้ คือ ราคาขายปลีกที่ผู้บริโภค ซื้อขายกันอยู่ในตลาด
สินค้าที่นำมาใช้คำนวณมีทั้งที่เป็นสินค้าที่จำเป็นต่อการครองชีพและสินค้าฟุ่มเฟือยใช้ในหมู่ผู้มีระดับรายได้ปานกลาง สินค้าที่มีความจำเป็นต่อการครองชีพก็ได้แก่ อาหารและเครื่องดื่มที่ไม่มีแอลกอฮอล์ เครื่องนุ่งห่ม เคหสถาน การรักษาพยาบาล ส่วนพวกสินค้าฟุ่มเฟือยก็ได้แก่ บริการส่วนบุคคล พาหนะ และบริการการขนส่ง การบันเทิง ยาสูบ และเครื่องดื่มที่มีแอลกอฮอล
ส่วนการเก็บราคาสินค้านั้นเก็บได้จากตลาดต่างๆที่กำหนดไว้เป็นประจำ และจัดเก็บตามลักษณะจำเพาะของสินค้าที่กำหนดให้กับสินค้าแต่ละรายการ ตามการสำรวจความนิยมของ ผู้บริโภค เป็นรายสัปดาห์ รายปักษ์ และรายเดือน จนถึงรายไตรมาส
ตัวอย่างการคำนวณอัตราการเปลี่ยนแปลงของดัชนีราคาผู้บริโภค
ลองคำนวณเปรียบเทียบอัตราการเปลี่ยนแปลงของดัชนีราคาผู้บริโภคของประเทศ ปี 2543 กับ ปี 2544 สมมติตัวเลข ปี 2543 เป็น 197.7 และปี 2544 เป็น 202.6 ดัชนีราคาผู้บริโภคปี 2544 เพิ่มจากปี 2543 ดังนี้
= (202.6/197.7) x 100
= 102.5
ดังนั้นดัชนีเพิ่มขึ้นร้อยละ 102.5-100 = 2.5
ดัชนีราคาผู้บริโภคในปี 2544 ที่เพิ่มขึ้นนี้ อาจบ่งบอกได้ถึงภาวะเงินเฟ้อที่เพิ่มขึ้น แต่การเพิ่มขึ้นเพียงร้อยละ 2.5 ไม่ถือว่าเกิดภาวะเงินเฟ้อขึ้น
ข้อจำกัดในการใช้ดัชนีราคาผู้บริโภค

การใช้ดัชนีราคาผู้บริโภคก็มีข้อจำกัดอยู่บางประการ ซึ่งต้องพิจารณาอย่างรอบคอบก่อนที่จะนำไปใช้
ดัชนีราคาผู้บริโภคใช้วัดการเปลี่ยนแปลงราคาสินค้าที่ซื้อขายกันในกลุ่มผู้ทำงานและมีรายได้ระดับกลางเท่านั้น ไม่สามารถจะนำไปใช้กับผู้มีรายได้ระดับอื่นหรือใช้กับคนทั่วไปได้ และไม่อาจใช้แทนดัชนีราคาผู้บริโภคกลุ่มหนึ่งกลุ่มใดหรือบุคคลใดบุคคลหนึ่งได้ เนื่องจากพฤติกรรมการบริโภคเฉพาะกลุ่มมีลักษณะแตกต่างกัน
ดัชนีราคาผู้บริโภคใช้วัดเฉพาะการเปลี่ยนแปลงราคาที่แท้จริงของสินค้าและบริการแต่ไม่ได้มีผลต่อการวัดปัจจัยอื่นๆ ซึ่งมีผลต่อการใช้จ่ายในการครองชีพของครอบครัว
คำไข (Keywords) : ดัชนีราคาผู้บริโภค / Consumer Price Index / CPI / การวัดเงินเฟ้อ / Indicator / เงินเฟ้อ / เงินฝืด / เศรษฐศาสตร์ชาวบ้าน / ความรู้อ้างอิง / นิยามธุรกิจ
ดอกกี

| Dok2 (โทกิ) |
| --- | --- |

ข้อมูลพื้นฐาน
ชื่อเกิด: ลี จุน คยอง
เกิด: 28 มีนาคม 1990
ที่เกิด: เกาหลีใต้
แนวเพลง: Hip Hop
อาชีพ: นักร้อง
ค่ายเพลง: 1llionaire Records, CJ E&M

เว็บไซต์: 1llionaire Records   Dok2 ทวิตเตอร์
โทกิ (เกาหลี: 도끼; อาร์อาร์: Do-ggi; เอ็มอาร์: Do-ki, อังกฤษ: Dok2) หรือที่รู้จักในอีกหลายชื่อไม่ว่าจะเป็น Gonzo 'The Notorious Kid' หรือ The Dirty South Korean, Young King Young Boss ชื่อจริงคือ ลี จุน คยอง เป็นลูกครึ่งเกาหลี ฟิลิปปิน-สเปน ชี่นชอบเพลง Hiphop และ การ Rap ตั้งแต่อายุ 11 ปีจนเริ่มมาเขียนแรพและแต่งเพลงเองตอน อายุ 12 หลังจากนั้นจึงลองหัดเล่นดนตรีหลายๆอย่าง จนกระทั่งเริ่มเข้าสู่วงการเพลงอย่างจริงๆจังเมื่อตอนอายุ 13 และได้ร่วมงานกับ Cho PD
ประวัติ

Dok2 มีผลงานเพลงครั้งแรกเป็นของตัวเองเมื่อปี 2006 ในนาม ALL BLACK (ตอนอายุ 16 ปี เท่านั้น) ร่วมกับ Microdot ใน Single : Chapter 1 / MUSIC, 2006 ชื่อของ Dok2 ในภาษาไทยนั้นสามารถเรียกได้ทั้ง ด๊อกทู และ ดอกกี เพราะการอ่านออกเสียง "2" ในเกาหลีจะอ่านออกเสียงว่า ยี่ หรือ อื ซึ่งมีความหมายในภาษาเกาหลีว่า "ขวาน" และออกอัลบั้มของตัวเองในปี 2008 ซึ่งขณะนั้นดอกกีได้เข้าร่วมกลุ่มแร๊พเปอร์ชื่อดังของเกาหลีไปเรียบร้อยแล้วนั่นคือ The Movement Crew ประกอบไปด้วยสมาชิกชื่อดังมากมาย
อาทิ Drunken Tiger - Tiger JK , Dynamic Duo- Gaeko, Tasha aka Yoon Mi-Rae, Sean2Slow, Epik High - Tablo, Mithra Jin, DJ Tukutz, TBNY - Topbob, Yankie, Double K เป็นต้น
นอกจากจะทำงานเพลงของตัวเองแล้ว ดอกกียังเคยเป็น Producer ให้กับศิลปินแรพคนอื่นๆด้วย
ปัจจุบันดอกกีเป็นศิลปินอิสระ และเป็น C.E.O ของค่าย 1llionaire Records ร่วมกับ The Quiett
ประวัติ > Illionaire Records

Dok2 ตัดสินใจออกมาจัดตั้งค่ายของตัวเองในปี 2011 โดยเป็นการก่อตั้งค่ายเป็นครั้งแรกร่วมกับแร็พเปอร์รุ่นพี่ The Quiett ซึ่งขณะนั้น The Quiett เองก็ได้ออกจากค่ายเดิมของเขาอย่าง Soul Company แล้ว ทั้งคู่ตัดสินใจก่อตั้งค่ายร่วมกัน โดยดำรงตำแหน่ง C.E.O ร่วม ต่อมาในปี 2012 ค่ายได้เซ็นสัญญากับศิลปินคนแรก นั่นคือ Beenzio (แต่ดำเนินงานในลักษณะของกลุ่มเพื่อนมากกว่าจะเป็นศิลปินในสังกัด) 1LLIONAIRE ในยุคก่อตั้งเป็นการดำเนินงานร่วมกับ Jay Park แร็พเปอร์เกาหลีชื่อดังภายหลังจากที่ Jay Park กลับจากอเมริกาและเริ่มงานกับ แร็พเปอร์ใต้ดินและแร็พเปอร์เกาหลี-อเมริกันหลายๆคน 1LLIONAIRE เป็นหนึ่งในกลุ่มที่ผลิตผลงานร่วมกับ Jay Park มากมาย และยังเคยออกทัวร์คอนเสิร์ตร่วมกันในคอนเสิร์ตของ Jay Park ด้วย
ผลงาน > ผลงานเพลง > Regular album & EP

2009. 11.25  Thunderground EP
2011. 4.19 LP Hustle Real Hard
2012. 4.28 LP Love & Life, The Album
2013. 11.21 LP Ruthless, The Album
ผลงาน > ผลงานเพลง > Digital single

2008.12.31  I'mma Shine
2009.10.06  Thunderground Musik in Map the Soul
2009.10.26  Gonzo 20
2010.12.15  Fantom
2011.03.28  That's Me (It's Me Pt.2)
2012.01.11  그쯤에서 해
2012.02.09  Leave Me Alone (Fuck You)
2012.02.16  Best Time (In Our Life)
2012.11.01  Rapstar
2013.08.08  Ruthless Part 1
2013.09.13  Ruthless Part 2
2014.08.22  We Gotta Know
2014.12.01 Finale (ft. Girl's Day's Sojin)
2016.05.21  1llusion
ผลงาน > ผลงานเพลง > Mixtape

2008.07.14  Thunderground Musik Mixtape Vol. 1
2009.05.14  Illstrumentalz Vol. 1
2010.04.06  Thunderground Mixtape Vol. 2
2011.11.01  Do It for the Fans
2013.01.11  South Korean Rapstar Mixtape
ผลงาน > ผลงานเพลง > 1LLIONAIRE

2014.05. 21 11:11 (ILLIONAIRE RECORDS)
ผลงาน > รายการโทรทัศน์

Show Me The Money 3 : ทีมโปรดิวเซอร์ร่วมกับ The Quiett
MBC Infinity Challenge (Music Festival 2015) : แขกรับเชิญพิเศษในรายการ
Show Me The Money 5 : ทีมโปรดิวเซอร์ร่วมกับ The Quiett
PENTAGON MAKER : โปรดิวเซอร์ในมิชชันพิเศษ
I Live alond  : ตอน 121
คอนเสิร์ต

PYL Yoonique Show - Seoul, 17.10.2012
Dok2 Concert: 23rd Birthday X Love & Life - 25.03.2012
ILLIONAIRE 1st Anniversary Show - 29.01.2012
M-PACK SHOW Vol.04 - 30.12.2011
Do It For The Fans - Busan, 18.12.2011
도끼 단독 콘서트 - Seoul, 10.12.2011
Swings - Goodbye - 09.12.2011
Hi-Lite Festival - 31.12.2011
Grandline Show Vol.3 - 13.11.2011
RHYTHMER Show/M-PACK Show - 22.10.2011
ILLIONAIRE Tour in Busan, 02.10.2011
ILLIONAIRE Tour in Daegu, 30.09.2011
ILLIONAIRE Way - 14.08.2011
คอนเสิร์ต > กิจกรรมในต่างประเทศ

JAY PARK FAN MEETING ASIA TOURS
โทกิยังเป็นหนึ่งในศิลปินรับเชิญที่ได้ร่วม เอเชียร์ทัวร์กับ เจย์ปาร์ค ใน 6 เมืองใหญ่ ได้แก่ เกาหลี สิงคโปร์ ฟิลิปปินส์ ไทย มาเลเซีย อินโดนีเซีย ร่วมด้วย Art Of Movement และ The Quiett
แหล่งข้อมูลอื่น

newera.hiphopplaya เก็บถาวร 2010-09-11 ที่ เวย์แบ็กแมชชีน
Dok2 : kpopwiki
Dok2 : maniadb.com
The Movement Crew (KOREA) : FACEBOOK PAGE
Meet the real hip hop genius, Dok2
Map the Soul hypes up Dok2’s album release
Map The Soul Updates
ดักลาส โอเชอร์ออฟ

| ดักลาส ดี>  โอเชอร์ออฟ   Douglas D. Osheroff |
| --- | --- |
ดักลาส ดี. โอเชอร์ออฟ
เกิด: 1 สิงหาคม ค.ศ. 1945(1945-08-01) Aberdeen  รัฐวอชิงตัน,  สหรัฐ
สัญชาติ:  สหรัฐ
พลเมือง:  สหรัฐ
ศิษย์เก่า: สถาบันเทคโนโลยีแห่งแคลิฟอร์เนีย (B.S.), มหาวิทยาลัยคอร์เนล (Ph.D.)
มีชื่อเสียงจาก: การค้นพบสถานะของไหลยิ่งยวดใน Helium-3
คู่สมรส: Phyllis Liu-Osheroff (ค.ศ. 1970 – ปัจจุบัน)
รางวัล: รางวัลโนเบลสาขาฟิสิกส์ (1996)  Simon Memorial Prize (1976)
อาชีพทางวิทยาศาสตร์
สาขา: ฟิสิกส์เชิงทดลอง ฟิสิกส์สสารควบแน่น
สถาบันที่ทำงาน: มหาวิทยาลัยสแตนฟอร์ด  ห้องวิจัยเบล
อาจารย์ที่ปรึกษาในระดับปริญญาเอก: David Lee
มีอิทธิพลต่อ: ริชาร์ด ไฟน์แมน
 
ศาสตราจารย์เกียรติคุณ ดร. ดักลาส ดีน โอเชอร์ออฟ (อังกฤษ: Douglas Dean Osheroff, เกิด 1 สิงหาคม ค.ศ. 1945) เป็นนักฟิสิกส์เชิงทดลองที่รู้จักกันดีสำหรับผลงานในสาขาฟิสิกส์สสารควบแน่น โดยเฉพาะการค้นพบสถานะของไหลยิ่งยวดของ Helium-3 ซึ่งทำให้เขาได้รับรางวัลโนเบลสาขาฟิสิกส์ใน ค.ศ. 1996 ร่วมกับ David Lee และ Robert C. Richardson